Oh, kuidas mulle meeldib suvi! Tänane õhtu oli ikka hull bliss. Peale tööd Otepääle ujuma, sest lähemal pole ometi korralike ujumiskohti   Vesi oli soe, ilm oli kaunis, sääski minimaalselt. Peale ujumist Nuustaku pubi väliterrassil väike õhtusöök ja sealt kutsus Piia meid oma idüllilisse maakodusse, kus Runn oli teinud omatehtud suitsuahjus erinevaid suitsutatud lihatooteid ja iiiiiimelist marineeritud tuulehaugi. Sealt saime lõpuks suuna Tartu peale kui  kell oli kolmveerand kümme. Linnas haarasin vennalt isa toodud suitsuangerja ning vend andis maiustamiseks Belgiast toodud šokolaadi. Nüüd peale angerja söömist on veel eriliselt õnnis tunne peal. Hissand, milline ilus päev!